Kommissionens forordning (EF) nr. 753/2004

af 22. april 2004

om gennemførelse af Europa-Parlamentets og Rådets beslutning nr. 1608/2003/EF for så vidt angår statistikker om videnskab og teknologi

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets beslutning nr. 1608/2003/EF af 22. juli 2003 om produktion og udvikling af fællesskabsstatistikker om videnskab og teknologi(1), særlig artikel 3, og

ud fra følgende betragtninger:

(1) Det er nødvendigt at vedtage foranstaltninger med henblik på gennemførelsen af de i artikel 2 i beslutning nr. 1608/2003/EF omhandlede specifikke statistiske aktioner, der er påkrævede for at kunne udarbejde fællesskabsstatistikker om videnskab, teknologi og innovation.

(2) Fællesskabets statistiske program danner rammen for udarbejdelsen af alle fællesskabsstatistikker, og i Europa-Parlamentets og Rådets beslutning nr. 2367/2002/EF af 16. december 2002 om Fællesskabets statistiske program 2003-2007(2) er arbejdsprogrammet for produktion og forbedring af statistikkerne om videnskab og teknologi for perioden 2003-2007 specifikt fastsat.

(3) Det er nødvendigt at sikre, at fællesskabsstatistikkerne om videnskab og teknologi er i overensstemmelse med andre internationale standarder, hvilket indebærer, at der må tages hensyn til det arbejde, der udføres af Organisationen for Økonomisk Samarbejde og Udvikling (OECD) og andre internationale organisationer.

(4) Ved gennemførelsen af beslutning nr. 1608/2003/EF bør der ved fastlæggelsen af bestemmelser om adgang til administrative kilder og om statistisk fortrolighed tages hensyn til den ramme, som Rådets forordning (EF) nr. 322/97 af 17. februar 1997 om EF-statistikker(3) udgør.

(5) Foranstaltningerne i denne forordning er i overensstemmelse med udtalelse fra Udvalget for det Statistiske Program -

UDSTEDT FØLGENDE FORORDNING:

Artikel 1

Denne forordning fastsætter de nødvendige foranstaltninger til gennemførelse af Europa-Parlamentets og Rådets beslutning nr. 1608/2003/EF for så vidt angår fællesskabsstatistikker om videnskab og teknologi.

Artikel 2

1. Denne forordning omfatter følgende statistikområder:

a) statistikker om forskning og udvikling

b) statistikker om offentlige bevillinger og udgifter til forskning og udvikling

c) statistikker om menneskelige ressourcer inden for videnskab og teknologi, herunder kønsopdelte statistikker, statistikker om patenter, statistikker om højteknologibrancher og videnbaserede tjenesteydelser samt andre statistikker om videnskab og teknologi.

Hvad angår de områder, der er anført under litra a) og b), er listerne over statistiske variabler, de omfattede aktiviteter og sektorer, opdelingen af resultater, hyppigheden, fristerne for dataindberetning, pilotundersøgelserne, bl.a. med henblik på udvikling af nye variabler, og andre særlige aktiviteter, der skal gennemføres, samt overgangsperioden fastlagt i afdeling 1 og 2 i bilaget.

Hvad angår de områder, der er anført under litra c), indhentes de nødvendige data hovedsagelig gennem eksisterende statistiske kilder eller andre datakilder i overensstemmelse med afdeling 3 i bilaget.

2. På grundlag af konklusionerne i de rapporter, der skal forelægges Europa-Parlamentet og Rådet i henhold til artikel 5 i beslutning nr. 1608/2003/EF, kan listerne over statistiske variabler, de omfattede aktiviteter og sektorer, opdelingen af resultaterne, hyppigheden, fristerne for dataindberetning, listen over pilotundersøgelser og andre kendetegn, der er fastlagt i bilaget til denne forordning, revideres med regelmæssige mellemrum efter proceduren i artikel 4 i beslutning nr. 1608/2003/EF, hvis det er relevant.

Artikel 3

Medlemsstaterne tilvejebringer de nødvendige data ved at kombinere forskellige kilder som f.eks. stikprøveundersøgelser, administrative datakilder og andre datakilder. Andre datakilder skal, for så vidt angår kvalitet eller statistiske estimationsprocedurer, være af mindst tilsvarende kvalitet som stikprøveundersøgelser eller administrative datakilder.

Artikel 4

De statistiske områder, der er anført i bilaget, er baseret på harmoniserede begreber og definitioner, der er indeholdt i de seneste udgaver af Frascati-manualen, Canberra-manualen eller andre harmoniserede standarder.

Medlemsstaterne anvender disse harmoniserede begreber og definitioner på de statistikker, der skal udarbejdes.

I de rapporter, der skal forelægges Europa-Parlamentet og Rådet i henhold til artikel 5 i beslutning nr. 1608/2003/EF, skal der tages udgangspunkt i begreberne og definitionerne og anvendelsen af dem.

Artikel 5

Medlemsstaterne indberetter de variabler, der er anført under afdeling 1 og 2 i bilaget til denne forordning, til Kommissionen (Eurostat) under anvendelse af et standardindberetningsformat, der fastlægges af Kommissionen (Eurostat) i samarbejde med medlemsstaterne.

Artikel 6

Medlemsstaterne og Kommissionen (Eurostat) foretager kvalitetsevaluering.

Medlemsstaterne indberetter til Kommissionen (Eurostat) efter dennes anmodning de oplysninger, der er nødvendige for evalueringen af kvaliteten af de i bilaget omhandlede statistikker, og som er nødvendige for opfyldelse af de rapporteringskrav, der er fastsat i artikel 5 i beslutning nr. 1608/2003/EF.

Artikel 7

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. april 2004.

På Kommissionens vegne

Pedro Solbes Mira

Medlem af Kommissionen

(1) EUT L 230 af 16.9.2003, s. 1.

(2) EFT L 358 af 31.12.2002, s. 1.

(3) EFT L 52 af 22.2.1997, s. 1. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).

BILAG

STATISTIKKER OM VIDENSKAB OG TEKNOLOGI

Afdeling 1 Statistikker om forskning og udvikling (FoU)

1. Listen over de statistikker, der skal udarbejdes, og opdelingen heraf er anført nedenfor.

>TABELPOSITION>

2. Alle variabler skal indberettes hvert andet år, undtagen de variabler, hvor en anden hyppighed (hvert år eller hvert fjerde år) er anført i tabellerne i punkt 1.

3. Det første referenceår, for hvilket de i punkt 1 anførte statistikker skal udarbejdes, er kalenderåret 2003.

Hvis det er nødvendigt at tilpasse de nationale statistiske systemer i større omfang, kan Kommissionen give medlemsstaterne dispensation med hensyn til de statistikker, der skal udarbejdes for det første referenceår. I helt ekstraordinære tilfælde kan denne dispensationsperiode forlænges for så vidt angår den regionale opdeling af variabel 1.11, 1.12, 1.13, 1.14 og 1.20.

4. Resultaterne indberettes inden 18 måneder efter udgangen af det kalenderår, som udgør referenceperioden. For de variabler, for hvilke der skal indberettes statistikker hvert år, skal der derudover indberettes foreløbige resultater inden 10 måneder efter udgangen af det kalenderår, som udgør referenceperioden.

5. Udarbejdelse af resultater:

5.1. Statistikkerne efter beskæftigelse opdeles i "forskere", "teknisk og tilsvarende personale" og "andet hjælpepersonale".

5.2. Statistikkerne efter uddannelse opdeles i "indehavere af en ph.d.-grad (ISCED 6)", "andre universitetsgrader og andre eksaminer på kandidat- eller bachelorniveau (ISCED 5A og 5B)" og "andre uddannelser".

5.3. Statistikkerne efter videnskabeligt hovedområde opdeles i "naturvidenskab", "de tekniske videnskaber", "sundhedsvidenskab", "jordbrugs- og veterinærvidenskab", "samfundsvidenskab" og "humaniora".

5.4. Statistikkerne efter størrelsesklasse opdeles i følgende størrelsesklasser: "0 ansatte", "1-9 ansatte", "10-49 ansatte", "50-249 ansatte", "250-499 ansatte" og "500 ansatte og derover".

5.5. Statistikkerne efter finansieringskilde opdeles i "erhvervslivet", "det offentlige", "private nonprofit-institutioner", "højere læreanstalter" og "udland".

5.6. Statistikkerne efter FoU-art opdeles i "grundforskning", "anvendt forskning" og "eksperimentel udvikling".

5.7. Statistikkerne efter omkostningstype opdeles i "driftsudgifter (lønudgifter og andre udgifter)" og "investeringsudgifter".

5.8. Statistikkerne efter socioøkonomisk formål opdeles i overensstemmelse med nomenklaturen til analyse og sammenligning af videnskabelige budgetter og programmer (NABS) på kapitelniveau.

5.9. Statistikkerne efter aldersgruppe opdeles i følgende aldersklasser (i år): "indtil 25", "25-34", "35-44", "45-54", "55-64", "65 og derover".

5.10. Statistikkerne efter statsborgerskab opdeles i følgende kategorier: "statsborger i medlemsstaten", "statsborger i en anden EU-medlemsstat", "statsborger i et andet europæisk land", "statsborger i Nordamerika", "statsborger i Central- og Sydamerika", "statsborger i Asien", "statsborger i Afrika", "statsborger andetsteds".

5.11. Statistikkerne efter økonomisk aktivitet (NACE Rev. 1.1) opdeles i følgende hovedgrupper, grupper, undergrupper og aggregater i NACE Rev. 1.1 (jf. Frascati-manualen):

"01, 02, 05", "10, 11, 12, 13, 14", "15 til 37", "15 + 16", "15", "16", "17 + 18 + 19", "17", "18", "19", "20 + 21 + 22", "20", "21", "22", "23 + 24 + 25", "23", "23 undtagen 23.2", "23.2", "24", "24 undtagen 24.4", "24.4", "25", "26", "27", "27.1 til 27.3 + 27.51 + 27.52" "27.4 + 27.53 + 27.54", "28 til 35", "28", "29", "29.11", "29.3 + 29.4 + 29.5 + 29.6", "29.4", "29.6", "30", "31", "31.1", "31.2", "31.3", "31.4", "31.5", "31.6", "32", "32.1", "32.2", "32.3", "33", "33,1", "33.2", "33.3", "33.4", "33.5", "34", "35", "35.1", "35.2", "35.3", "35.4 + 35.5", "36", "36.1", "36.2 til 36.5", "37", "40, 41", "45", "50 til 99", "50, 51, 52", "55", "60, 61, 62, 63, 64", "64.2", "60 til 64 undtagen 64.2", "65, 66, 67", "70, 71, 72, 73, 74", "72", "72.2", "73", "74", "74.2 + 74.3", "75 til 99", "01 til 99".

6. Begreber og definitioner i forbindelse med de statistikker, der er fastlagt i denne afdeling, er fastsat i Frascati-manualen.

7. Kommissionen og/eller medlemsstaterne foretager på frivillig basis pilotundersøgelser specielt vedrørende følgende emner:

a) Yderligere opdelinger af antal forskere i erhvervslivet.

b) Antal spin-offs eller lignende outputindikatorer skabt af forskere i sektoren højere læreanstalter.

c) Yderligere opdeling af kategorien "udenlandsk finansieringskilde" (jf. 5.5) i "udenlandsk erhvervsvirksomhed", "andre nationale myndigheder", "private nonprofit-institutioner", "højere læreanstalter", "Europa-Kommissionen", "internationale organisationer", "andre".

d) Indikatorer for FoU-globalisering.

Afdeling 2 Statistikker om offentlige bevillinger eller udgifter til forskning og udvikling

1. Der skal udarbejdes følgende statistikker:

>TABELPOSITION>

2. Alle variabler indberettes hvert år.

3. Det første referenceår, for hvilket der skal udarbejdes statistikker, er kalenderåret 2004. Hvis det er nødvendigt at tilpasse de nationale statistiske systemer i større omfang, kan Kommissionen give medlemsstaterne dispensation med hensyn til de statistikker, der skal udarbejdes for det første referenceår.

4. Resultaterne indberettes inden 6 måneder efter udgangen af det kalenderår, der udgør referenceperioden, for variabel 21.0 (inklusive alle opdelinger) og inden 12 måneder for variabel 21.1 (inklusive alle opdelinger). For variabel 21.1. er det frivilligt, om statistikkerne indberettes i overensstemmelse med nomenklaturen til analyse og sammenligning af videnskabelige budgetter og programmer (NABS) på underkapitelniveau.

5. Udarbejdelse af resultater:

5.1. Statistikkerne for variabel 21.0 og 21.1 opdeles i overensstemmelse med nomenklaturen for analyse og sammenligning af videnskabelige budgetter og programmer (NABS) på kapitelniveau.

5.2. Statistikkerne for variabel 21.1 opdeles i overensstemmelse med nomenklaturen for analyse og sammenligning af videnskabelige budgetter og programmer (NABS) på underkapitelniveau.

6. Begreber og definitioner i forbindelse med de statistikker, der er fastlagt i denne afdeling, er fastsat i Frascati-manualen.

Afdeling 3 Andre statistikker om videnskab og teknologi

Arbejdet i tilknytning til de øvrige områder inden for statistikker om videnskab og teknologi skal særlig vedrøre følgende:

a) Statistikker om menneskelige ressourcer inden for videnskab og teknologi (herunder kønsopdelte statistikker og mobilitetsstatistikker): udvikling og indførelse af omfattende rammer for statistikker om menneskelige ressourcer inden for videnskab og teknologi, hovedsagelig gennem bedre udnyttelse af eksisterende nationale og internationale datakilder (også inden for det europæiske statistiske system). Der skal tages særlig hensyn til kønsmæssige aspekter.

b) Statistikker om patenter: udvikling og gennemførelse af omfattende rammer for statistikker om patenter gennem regelmæssig udarbejdelse af internationale og nationale patentstatistikker og indikatorer baseret på de oplysninger, der kan indhentes gennem nationale og internationale patentkontorer.

c) Statistikker om højteknologibrancher og videnbaserede tjenester: udvikling og gennemførelse af omfattende rammer for statistikker om højteknologibrancher og videnbaserede tjenester, hovedsagelig gennem bedre udnyttelse af eksisterende nationale og internationale datakilder (også inden for det europæiske statistiske system). Dette arbejde omfatter også identificering og klassificering af aktiviteter og produkter samt måling af de økonomiske resultater af disse aktiviteter og deres bidrag til den samlede økonomis resultater.

d) Øvrige statistikker om videnskab og teknologi: det videre udviklings- og gennemførelsesarbejde vedrører bl.a. statistikker om bioteknologi, nanoteknologi, den teknologiske betalingsbalance, yderligere opdeling af eksisterende statistikker i størrelsesklasser eller andre kriterier.

De data, der er nødvendige for de områder, der er anført i denne afdeling, indhentes hovedsagelig gennem eksisterende statistiske kilder eller andre datakilder (f.eks. inden for socialstatistikker eller økonomiske statistikker).